Tempo libre | Arelar xestión socioeducativa\nPatrimonio, cine e diversión en Rodeiro\nAo longo deste verán arelar veu coordinando o desenvolvemento dun espazo lúdico e educativo para os nenos e nenas do Concello de Rodeiro, no que dun xeito ameno e divertido, puideron investigar e coñecer múltiples aspectos vencellados ao patrimonio local. Concretamente, estableceuse un xogo que permitiu descubrir múltiples aspectos patrimoniais, como son a Tulla de Fafián, os Castros e as mámoas existentes ao longo do concello.\nO xogo incluiu visitas in situ a cada espazo ou achegas en 3D, segundo os casos.\nAdemais ao longo do proxecto, realizouse unha curtametraxe titulada “o bufón e a pantasma”, creada e protagonizada polos nenos e nenas.\nactividade de verán, conciliación, convivencia e desenvolvemento persoal, Tempo libre\nAberto por vacacións!!\nAberto por vacacións é o nome do proxecto de conciliación que desenvolve Arelar no Concello de Rodeiro ao longo deste Nadal.\nNel tódolos nenos e nenas que o desexen poden pasar as súas vacacións dende un proxecto educativo e lúdico que nesta ocasión versa sobre a viaxe dos Reis Magos a Rodeiro.\nDeste xeito os nenos e nenas participantes, desenvolven toda unha serie de competencias (lingúisticas, artísticas, creativas e sociais) ao tempo que pasan un tempo de lecer tremendamente gratificante.\nO aberto por vacacións inclúe unha excursión ao Silleda Park.\nO espazo de referencia do proxecto é o a biblioteca municipal, e rematará o vindeiro 5 de xaneiro coa chegada dos Reis Magos a Rodeiro\ncampamento de nadal, conciliación, Tempo libre\nLugo activa a “Mocidade inqueda”\nVen de dar comeza o proxecto “Mocidade inqueda”, un proxecto que pretende ser unha canle de participación e plasmación das inquedanzas e intereses da mocidade de Lugo, a través de diversos formatos creativos diferentes.\nDeste xeito, o teatro, o audiovisual e a radio serán os mecanismos a través dos cales a mocidade dará renda solta as súas inquedanzas e necesidades, dun xeito dinámico e creativo, o que permitirá realizar un proxecto que visibilice os intereses xuvenís en temáticas tan diversas como a convivencia, o deporte, as novas tecnoloxías, a saúde, o ocio e a cultura.\nconvivencia e desenvolvemento persoal, Participación xuvenil, radio educativa, Tempo libre


A información diaria volverá en setembro\nRemata o curso e, como cada ano, o Duvi (Diario Dixital da Universidade de Vigo) interrompe por unhas semanas a súa publicación diaria. Mentres tanto, seguiremos a disposición tanto da comunidade universitaria, para darlle cobertura aos eventos que poidan xurdir e que sexan de interese divulgativo, como dos medios de comunicación para atender as súas peticións. A maiores, durante este tempo continuarase actualizando diariamente a sección de Quiosco.\nA publicación diaria de noticias retomarase co comezo do novo curso académico o vindeiro 10 de setembro.\nOs Premios Ingenieros de Telecomunicación recoñecen unha tese da UVigo como a mellor de España en Aplicacións Espaciais\nConvocados polo Colegio Oficial de Ingenieros de Telecomunicación (COIT) e a Asociación Española de Ingenieros de Telecomunicación (AEIT), os Premios Ingenieros de Telecomunicación recoñecen na súa XL edición a tese do investigador da UVigo Anxo Tato Arias como a mellor en Aplicacións Espaciais\nA Universidade galardoará os mellores TFG e TFM que incorporen a perspectiva de xénero\nCo obxectivo de incentivar a investigación en xénero e nos estudos feministas e de recoñecer e dar visibilidade aos mellores traballos realizados polo alumnado nestes eidos, a Unidade de Igualdade da Universidade de Vigo convoca a sétima edición dos Premios Egeria á inclusión da perspectiva de xénero nos TFG e TFM.\nAlumnado, PAS e PDI repártanse os Premios de poesía, relato curto e tradución literaria 2020 de ANL\nO poemario Prohibido apañar flores de Ciro Fernández Briones; o relato curto Gabarra de Miguel Iglesias van der Woude e a tradución dun texto de Denis Johnson realizado por Adrián Presas Sobrado, son, respectivamente, as obras gañadoras dos Premios de poesía, relato curto e tradución literaria 2020 convocados pola Universidade de Vigo, a través da Área de Normalización Lingüística\nO golfo de Bizkaia constitúe unha zona de atrapamento para os plásticos que chegan a el\nInvestigadores da Universidade de Vigo, da Universidade de Santiago de Compostela e do Centro Oceanográfico de Vigo do Instituto Español de Oceanografía realizaron un estudo sobre o trasporte de plásticos de diferentes tamaños que entran no golfo de Bizkaia co fin de analizar o seu destino dentro desta área. Os resultados obtidos sinalan que este golfo constitúe unha zona de atrapamento para os plásticos que chegan a el.\nInvestigadoras da UVigo analizan os parámetros biolóxicos e achegan ferramentas de xestión da navalla e cogombro de mar\nDos 51 millóns de persoas que se dedican á pesca no mundo, estímase que 50 delas traballan na pesca artesanal, un sector que achega, segundo a FAO, case a metade da produción pesqueira mundial. Non obstante, a maioría de estudos científicos centráronse na análise da pesca industrial, deixando á marxe a artesanal. Precisamente para tratar de achegar ferramentas adaptadas para o uso en pesqueiras artesanais o Centro de Investigación Mariñas da Universidade de Vigo leva tres anos participando en dous proxectos de investigación liderados polo CIMA-Consellería do Mar que estudan dous recursos pesqueiros da ría de Vigo: a navalla e o cogombro de mar.\nA Cátedra Deloitte da UVigo premiará os mellores TFG e TFM do ámbito TIC con beneficio social\nA Cátedra Deloitte da Universidade de Vigo ten convocados os seu premios ao mellor traballo fin de grao e fin de mestrado do ámbito TIC con beneficio social. Os galardóns distinguirán dous traballos fin de estudo presentados no curso 2019/2020 por alumnado da UVigo centrados no ámbito TIC e nos que os beneficios sociais sexan un elemento clave no seu desenvolvemento.\nUnha tese analiza como abordar no ensino os efectos nos océanos do cambio ambiental global\nA pesares de xogar “un papel crucial no funcionamento do sistema terra”, os océanos “están ausentes dos currículos educativos”, salienta a investigadora da Facultade de Ciencias da Educación e do Deporte María Lorenzo. No marco da súa tese de doutoramento, realizou unha “análise crítica” do currículo de educación primaria en Galicia, no que non están presentes nin os océanos “nin as ameazas que os asexan”\nMapas de peóns xerados a partir de nubes de puntos outórganlle a un investigador da UVigo o Premio Abertis 2019 sobre Seguridad Vial\nA opción de calcular rutas para viandantes que ofrecen aplicacións, como por exemplo Google Maps, xeran itinerarios que na práctica non son viables para o seu uso por parte dos peóns, ao estar baseadas principalmente en mapas de estradas, o que se traduce, en que a ruta proposta transcorre por unha vía, que pode non ter beirarrúas aos lados ou cruzar por lugares que non son seguros\nLuís Medarde, gañador do 8º Torneo Internacional Cidade de Pontevedra de xadrez\nO Mestre Fide galego Luís Medarde, proclamouse campión no VIII Torneo Internacional Cidade de Pontevedra, no que nas dúas horas de xogo foi quen de disputar 22 partidas, cun balance de 16 vitorias, 2 empates e 4 derrotas\nO informe Ardán salienta o potencial económico das actividades relacionadas coa terceira idade\nEste mércores presentouse en Vigo o informe Ardán Galicia 2020, elaborado pola Zona Franca coa colaboración da agrupación estratéxica da Universidade de Vigo Ecobas no marco da Cátedra Ardán. Nel ofrécese unha visión completa da economía de Galicia desde múltiples dimensións, prestando nesta ocasión especial atención, a través dun monográfico, ao potencial económico das actividades relacionadas coa terceira idade, a chamada “silver economy”.\nA humidade oceánica é cada vez máis importante nas precipitacións que hai nos continentes\nNo marco dun contexto de cambio climático, a humidade oceánica é cada vez máis importante nas precipitacións dos continentes, especialmente nas rexións tropicais. Esta é unha das principais conclusións dun traballo realizado por Luis Gimeno, Raquel Nieto e Rogert Sorí, investigadores do grupo Ephyslab (Environmental Physics Laboratory), do CIM-UVigo. O estudo foi publicado recentemente en Climate and Atmospheric Science, revista on-line e de acceso aberto publicada polo grupo Nature en colaboración co Center of Excellence for Climate Change Research.\nUnha tese afonda nos efectos dos funxicidas de nova xeración sobre a composición fenólica e cor dos viños tintos\n“Proporcionar un maior coñecemento sobre como os funxicidas utilizados no cultivo da vide inflúen na calidade organoléptica (composición fenólica e cor) dos viños e no metabolismo dos fermentos encargados de levar a cabo a fermentación alcohólica”. Este foi o obxectivo da tese de doutoramento da investigadora Noelia Briz. Os seus resultados apuntan a que os cambios provocados dependen en gran medida da variedade de uva e tipo de fermento.\nAumentan a case 20 os graos que o vindeiro curso comezarán impartíndose de xeito presencial na UVigo\nCo agradecemento polo esforzo realizado durante os últimos meses por mor da pandemia e o desexo dunhas boas vacacións aos seus integrantes, remataba este martes a derradeira intervención do reitor, na sesión de Consello de goberno que hoxe puxo fin ás celebradas ao longo do curso 2019-2020\nO grupo EcoEvo estuda as diferenzas de comportamento entre as comunidades insulares e continentais de libélulas e aves\nA diversidade de comportamentos dentro dunha mesma especie constitúe unha compoñente básica da biodiversidade e a súa perda pode resultar determinante para a súa supervivencia. Este é o punto de partida do proxecto de investigación que o grupo EcoEvo desenvolve en varios continentes con comunidades de libélulas, paxaros e macroinvertebrados.\nPáxina actual 1\nCampus Vigo Tecnolóxico


O BNG de Outeiro de Rei denuncia deficiencias na recollida selectiva de lixo | Terrachaxa.com\nO BNG de Outeiro de Rei vén de denunciar a situación na que se atopa a recollida de lixo selectiva no Concello, onde “é habitual ver contedores de vidro completamente cheos dende hai semanas e sen que ninguén se preocupe por baleiralos, situación que obriga ás veciñas e veciños a deixar as botellas en moreas no chan ou a tiralas xunto co resto de lixo, o cal parece un contrasentido despois de pasar o traballo e a molestia de facer a selección”, din.\n“O concello de Outeiro leva gastado moitos cartos na recollida de lixo selectiva, sen embargo logo esta non funciona polas deficiencias da recollida. Unha vez máis demóstrase que no concello de Outeiro quen mandan son as empresas adxudicatarias e non as necesidades do concello. As adxudicacións fanse polo sistema propio do alcalde o logo ocorren estas cousas, que fan o servizo como e cando lles peta”, asegurou o concelleiro do BNG.\nDende o BNG tamén se considera que existe unha importante deficiencia no número de contedores para a recollida de envases de plástico, pois posiblemente sexa o sistema de recollida selectiva máis demandado pola veciñanza neste momento.\nDende o BNG anunciouse que levarán proximamente unha iniciativa ao concello para que se incremente de forma moi importante o número de contedores deste tipo, así como a frecuencia da recollida, sobre todo nos núcleos rurais.\n“Nos núcleos rurais, moita da materia orgánica xerada recíclase nos propios hortos da veciñanza e moitos dos papeis e cartóns quéimanse nas caldeiras das calefaccións, co que os contedores que máis se necesitan son os de envases de plástico, xunto cos de vidro” informou Xosé Ferreiro.\nEtiquetas BNGlixoOuteiro de Reirecollida\nAnterior Comezan en Gontán as obras de construción do parque multiaventura\nSeguinte Comezaron as obras de remodelación da avenida da Terra Chá de Vilalba


VIGO RETRO 2018, crónica sentimental de Pixels e Pantallas\nPublicado el 12 julio, 2018 19 julio, 2019 por jokerider\nUn iate. Unha mariscada co/coa famoso/a do momento. Un concerto na túa casa co teu grupo favorito. Una piscina chea de billetes. Actuar de extra na túa película preferida. Ter un fillo e ensinarlle a crecer na vida.\nMoitos son os soños que tivemos (e algúns aínda temos) para cumprir nas nosas vidas. Algúns xa realizados, e outros pouco probables ou imposibles.\nEnormes proxectos, ou pequenos detalles. Certo é que a Cidade na que vive o menda que suscribe este artículo (Vigo), é e históricamente foi unha porta aberta cara ó Océano Atlántico, e por iso non foi nunca allea ás influencias externas que empapan as Rías: ben sexa a nivel deportivo (O Marisquiño), musical (Concertos en Castrelos e varios Festivais), de tipo Editorial (Feira do Libro), ou incluso de tradición relixiosa ou histórica (Cristo da Victoria, Reconquista).\nParalelamente a estes grandes eventos, e pola súa pretensión de grande urbe en Galicia, también as diferentes subculturas teñen o seu espazo na axenda viguesa, aínda que unha de ellas se resistía a existir ata hai ben pouco: a retroinformática e os videoxogos clásicos.\nDende o Distrito Entebras tiñamos moi claro que isto non podía seguir así, posto que noutros puntos xeográficos con menos demografía e proxección se viñan celebrando Eventos Retro dede había anos. Vigo non se podía quedar atrás.\nDito e feito: o que comezou como unha charla entre tres amigos, foi tomando forma siempre baixo a dicotomía Expectativas vs Realidade (e tendo en conta que Eventos xigantescos como Retro Madrid ou Retro Barcelona tamén comezaron con dimensións modestas), estabrecendo contactos con algúns usuarios anónimos da zona e agardando feedback tras unha promoción exhaustiva. Vigo Retro non sería só unha exposición de máquinas do pasado durante a primeira semá de Xullo do ano 2018, sería algo máis.\nDespois de organizar durante uns días a infraestructura completa (“tiñámo-lo lugar de encontro, tiñámo-los Equipos, tiñámo-la decoración e a organización a punto, as claves para darnos a coñecer; e, sobre todo, tiñamos moita ilusión”) xa estabamos listos para difundí-lo noso hobby.\nE case antes de que nos decatasemos, chegou o día: Todo o que se foi recopilando ó longo duns meses xa o tiñamos reunido no local físico, as conexións a punto, os procesadores espertos e as memorias con “fame” de acción; e os cartuchos, cassettes, diskettes e CD’s listos para ser usados unha e outra vez.\nE a partires de ahí o Evento o protagonizou un dos factores máis importantes neste tipo de Reunións: os Usuarios. Dende os millenials que viñan a aprender en que tipo de máquinas comezaron as súas sagas favoritas; persoas relacionadas co mundo Retro con certa incidencia nas Redes Sociais e en Grupos Retro; individuos que ó entraren en contacto coa súa primeira consola ou ordenador recuperaron a súa infancia durante unhas horas; nenos/as que viñan a botar unhas partidas a videoxogos que se facturaron hai máis de 30 anos (Shinobi, Contra, Mega Man, Gradius, Bubble Bobble), ou coders ocasionais que escribiron as súas liñas de programación en Basic ou entraron por liña de comandos en vellas versións de MSDOS.\nDende o primeiro momento en Vigo Retro se articularon unhas pequenas charlas falando de temas relacionados coa Cibercultura retro; mentras uns/unhas xogaban, outros lembraban os hábitos de uso dos anos 80, o factor xaponés e asiático fronte a Europa ou EEUU; ou anécdotas históricas no desenrolo, mitoloxía ou características de distintas máquinas, soportes ou videoxogos (un intercambio realmente interesante). Tamén foron bosquexados temas próximos: Purismo VS Emulación, o Manganime, a Intelixencia Artificlal, a Guerra Fría e a evolución da Sociedade. Algunhas tardes se produciu alí o que xa se bautizou como “un garito sen copas”: melodías mesturadas soando de forma simultánea, barullo de conversacións e risas, amizades novas e outras xa consolidadas compartindo unha experiencia común.\nO perfil de visitantes estivo bastante repartido, o certo é que podía haber despuntado un dos dous extremos imperantes nesta clase de exhibicións (Nostalxia pura e dura ou recuperación a posteriori con descoñecemento do contexto). Nada máis lonxe da realidade; tódolos perfís se pasaron por allí: O nerd tímido, o Youtuber de 8 e 16 bits, o arqueólogo de Sistemas (que aínda que foron poucos, aportaron de forma moi proveitosa), as familias de pais e nais que xogaban cos seus fillos a xogos que coñecían ambas xeracións, o gamer “casual” e o fan multisistema que se emocionaba ó vé-las distintas versións da súa obra favorita. O visitante máis xoven que estivo alí tiña 3 anos, e o maior, máis de 5 décadas de vida.\nEn fin; a convivencia de xeracións (8/16/32 bits), de Equipos clásicos co que se deu en chamar Neo Retro, derivadas de placas con procesador ARM e similares (aínda que isto en menor medida). Tamén adaptadores de Hardware novos para ordenadores MSX (con programas precargados). A NES estivo copada con ducias de miles de videoxogos.\nTamén xogos de nova factura coma o Grey Wolf de Oniric Factor, Invasion of the Zombie Monsters de Relevo Videogames e Txupinazo! de Imanok; Wing Warriors de Kitmaker e Tales of Popolon de Santi Ontañón (¿3D nun Z80? Incrible). Desenrolos recentes para máquinas obsoletas.\nHoubo detalles memorables, coma un speedrun de Super Mario Bros 3 en tan só 10 minutos, unha partida entrañable ó Shinobi 3 nunha Mega Drive que non foi posible rematar porque o Local pechaba e o usuario non daba morrido (“¡6 Fases do tirón!”). Ou es sorriso que facían algúns ó oíren as músicas de versións domésticas de Arcades das grandes compañías de épocas pasadas (Sega, Capcom, Taito, Nintendo). Alí se asubiaron varias cancións dos videoxogos que se probaban.\nParalelamente también houbo espazo para a faceta máis “seria” da Exposición: Equipos con elevados prezos gardados de forma segura en vitrinas, inaccesibles no seu momento para o mercado doméstico e hoce en día moi revalorizados e difíciles de atopar. Todo o mundo botou un vistazo e varios reflexionaron sobor a Democratización da Tecnoloxía.\nObviamente como en cualqueira Evento destas caracterísiticas se prantexaron opcións que quedaron no camiño, pero foron minúsculas en comparanza co que recibimos. A nivel persoal Vigo Retro non só foi unha enorme satisfacción porque saiu adiante en condicións (superando nalgúns aspectos de longo as perspectivas iniciais), senón que ademáis sacou á xente das súas casas e animou a algúns a desempoá-los seus vellos Equipos e voltar a perderse nesa cultura pop de mandos con botóns e luces titilantes na pantalla. Poderiamos dar unhas cantas cifras frías aquí (máis de medio cento de visitas, dúas décadas de Historia cubertas en máquinas e xogos, 4 ducias de revistas e panfletos da época), pero non describiría o que supuxo a experiencia completa dos que estivemos alí.\nGrazas a todos/as. Vigo Retro xa é Historia.\nGrazas a Rid River polas súas estupendas fotos para este artigo, e á Comunidade de Grupos Locais en Facebook e Telegram que nos prestaron o seu apoio para difusión.\nENLACES EXTERNOS E MENCIÓNS:\n– Web oficial de Vigo Retro (oficial)\n– Artigo en La Voz de Galicia (01/07/2018)\n– Minirreportaxe no Faro de Vigo (07/07/2018)\n– Mención no Blog “Crónicas de Lars XXVIII”\n– Mención no Blog “Ready and Play”\n– Mención en MSX Blog\n– Mención en Retroinvaders (Eventos Retro)\n– Mención en “El Otro Lado” (Eventos Retro)\n– Entrevista a Entebras falando de “Vigo Retro” (Konamito)\nTamén podedes ler este artigo en castelán, aquí.\nPosted in MSX, Sin categoríaEtiquetado 16bit, 32bit, 8bit, apple, atari, entebras, evento, galego, homebrew, konami, merchandising, MSX, ocean, panasonic, pc, philips, playstation, programming, retro, saturn, sega, sociedade, Sony, taito, toshiba, videoxogos, vigoretro\nVIGO RETRO 2018, crónica sentimental de Pixels y Pantallas


Noticia - A Guarda - As praias guardesas de O Muíno e Area Grande contarán un ano máis co distintivo de Bandeira Azul - Detalle noticias concellos - Deputación de Pontevedra\nNoticia - A Guarda - As praias guardesas de O Muíno e Area Grande contarán un ano máis co distintivo de Bandeira Azul - Detalle noticias concellos - Deputación de Pontevedra gl_ES\nAs praias guardesas de "O Muíño" e "Area Grande" contarán un ano máis co distintivo de Bandeira Azul\nUn ano máis as praias de "O Muíño" e "Area Grande" do Concello de A Guarda lucirán o distintivo internacional de bandeira azul como recoñecemento á calidade medio ambiental e aos servizos que ofertan.\nNesta resolución tamén se lle adxudicou o distintivo de "Sendeiro Azul" o camiño que une ambas praias. Este camiño ten o recoñecemento dende o ano 2013. A finais do pasado ano o Concello da Guarda enviou a documentación da candidatura para que as súas praias e o sendeiro conseguiran este distintivo. Despois de pasar un tribunal nacional e tamén un internacional, finalmente acadouse un resultado favorable.\nEn total, 688 bandeiras azuis ondearán este ano en España: en 589 areais; 98 distintivos que recoñecen a excelencia dos portos deportivos; e 5 embarcacións turísticas sostibles. Para A Guarda outorgáronse este ano dúas Bandeiras azuis, que forman parte do total de 107 areais con este distintivo en Galicia.\nEste ano, e debido as obras de mellora da accesibilidade na Praia do Muíño, que se tiñan previsto rematar antes da tempada estival, e que sufriron un retraso por mor da situación provocada polo Covid-19, na praia do Muíño non ondeará a bandeira azul ata que rematen ditas obras e se poda dar o servizo nas condicións propias deste distintivo de calidade.


Redacción Catalunyapress | Xoves, 9 de Xullo de 2020, 11:18\nARCHIVADO EN | illa rebrotes España\nO ministro de Sanidade, Salvador Illa, informou de que hai actualmente 73 brotes activos en España, aínda que os que máis lle preocupan son os da comarca do Segrià (Lleida), e o da Mariña (Lugo). Con todo, afirmou que a aparición de brotes é "normal" dentro da fase da nova normalidade.\n"As medidas que se tomaron son as adecuadas e van producindo efecto", explicou nunha entrevista en Antena3, onde ademais destacou que os rebrotes de coronavirus que requiriron de "unha actuación contundente foron os de Aragón, o da Mariña e na comarca do Segrià", unhas medidas que foron seguidas polo ministerio e cualificou de "valentes".\n"Cónstame que se tomaron as medidas necesarias e cónstame que se fixeron esforzo para ter as capacidades asistenciais e de vixilancia necesarias", sinalou o ministro, quen afirmou tallante que ante o rebrotes é "clave" a detección precoz, e "a actuación contundente para atallalos".\n"Hai que manter a garda alta, hai que manter o respecto ao virus, hai que seguir insistindo á poboación que o virus está entre nós e que temos que aprender a convivir con el ata que teñamos un tratamento eficaz ou unha vacina", indicou.\nESTADO DE ALARMA: "NON HAI NINGUNHA PREVISIÓN"\nAsí mesmo, asegurou de que "non hai ningunha previsión" de que o Goberno volva declarar o Estado de Alarma, principalmente porque se puido ver que "as CCAA ten capacidades para decretar confinamentos cirúrxicos en zonas limitadas". Con todo, engadiu, "se se dese o caso dunha transmisión descontrolada e necesitásemos limitar dunha forma moi drástica a mobilidade, que é un dereito fundamental, en varias zonas de España, xa sabemos que hai un instrumento que foi eficaz".\nSegundo os últimos datos do coronavirus en España, rexistráronse na última xornada 257 novos positivos de Covid-19, en comparación cos 124 notificados o martes, o que sitúa en 252.513 as persoas que se infectaron desde o inicio da pandemia.\nEn canto ao uso de máscara Illa subliñou que esta medida de protección xa é obrigatorio en toda España desde a entrada en vigor do real decreto que rexe a nova normalidade no Estado "cando se garanta unha distancia do metro e medio". "Se algunhas comunidades autónomas queren reforzar esta mensaxe e queren especificar algúns casos máis, non me parece mal", dixo en referencia a Catalunya e Ordizia (Guipúscoa).


O músico Jásper.\nMar Álvarez 11:10 do 28 de xullo de 2021\nUn músico da súa sona colle vacacións?\nCollo, o que pasa é que ao vivir no rural un nunca colle vacacións, hai demasiado traballo na finca. Desde que deixamos Nao no ano 2019 si se pode dicir que andamos nunhas pequenas vacacións continuas durante o verán, aínda que sigo tendo algún concerto en acústico.\nE durante o tempo libre do verán que actividades lle gusta realizar?\nGústame moito ler, cando non estou traballando como mestre, dedico o meu tempo á lectura e ao traballo na aldea; teño animais e fincas que requiren moito traballo. Durante o verán, cando a miña compañeira Olalla Maneiro ten un momento libre, sempre buscamos un oco para ir á praia; gústanos moito Carnota, a Illa de Ons, a Illa de Arousa... e procuramos facer algunha escapada.\nTamén adoitamos ir ao río Ulla coas miñas nenas ou a algunha praia fluvial. Persoalmente, o que máis me gusta das vacacións estivais é a sensación de non ter que depender de ningún horario e poder vivir nun maior contacto coa natureza, vestindo unicamente un pantalón curto e sen calzado.\nContinúa a Covid-19 a truncar algún plan?\nO ano pasado queriamos ir ao Grove como cada verán pero decidimos quedar na casa todos xuntos. Este verán será parecido, gozando máis da natureza e do fogar. Coa pandemia decatámonos do privilexiados que somos por vivirmos no rural e poder desfrutar dun ambiente natural sen aglomeracións de xente. Con todo, como a situación xa está moito mellor, si contamos con facer máis vida social, asistir a concertos e demais.\nXa que lle gusta tanto ler, recoméndenos algunha lectura para este verán e algún grupo de música.\nGustaríame recomendar dous libros de María Sánchez: Tierra de mujeres, que me marcou moito, e Almáciga, unha recompilación de palabras en varios idiomas moi interesante. Agora estou lendo un libro de historia medieval; coido que é moi importante coñecer de onde vimos, ese reino suevo que se nos negou por completo. No referido á música, recomendo a Pauliña que ten un disco xenial para bailar e, evidentemente ás Tanxugueiras que están agora de xira.\nlibros rural vacacións jasper


Catro persoas feridas de diversa consideración tras producirse un choque frontal entre dous turismos en Ponteceso | Axega\nCatro persoas feridas de diversa consideración tras producirse un choque frontal entre dous turismos en Ponteceso\nUn total de catro persoas foron evacuadas polos servizos sanitarios de urxencia, unha delas en helicóptero medicalizado, ao colidir os coches nos que viaxaban na estrada que leva Malpica a Ponteceso.\nO 112 Galicia tivo constancia do accidente ás 11:45 horas da mañá de hoxe, grazas a chamada dunha persoa particular. Os feridos encontrábanse liberados e accesibles, aínda que, debido á gravidade das lesións dun dos implicados, foi necesaria a súa evacuación a través da aeronave medicalizada. Os outros tres ocupantes foron trasladados en ambulancia ata o hospital.\nAdemais do persoal sanitario, colaborou no operativo o GES de Ponteceso e a Garda Civil de Tráfico. Os Bombeiros de Bergantiños, a Policía Local e os membros de Portección Civil tamén foron informados.\nColisión por alcance entre coche e camión en Allariz\nPor outra banda, casi á misma hora, un accidente entre un coche e un camión na A-52, á altura do punto quilométrico 208, en Allariz, deixou ao condutor do turismo ferido de consideración na mañá de hoxe.\nAo redor das 12:00 horas, varios particulares contactaron co 112 Galicia para informar do sinistro na parroquia de Santa María de Meire. Segundo a información facilitada aos xestores do Centro Integrado de Atención ás Emerxencias, o condutor estaba cambiando unha das rodas do vehículo cando foi alcanzado polo camión. A causa do impacto, o home saíu despedido.\nUnha ambulancia do 061-Urxencias Sanitarias trasladou ao ferido ao centro hospitalario de referencia. O operativo contou coa colaboración dos Bombeiros de Xinzo de Limia e axentes da Garda Civil de Tráfico. A Policía Local tamén foi informada por se fose necesaria a súa intervención.


O BNG procura un acordo galego a prol da dación en pagamento - Praza Pública\nPoñerlle freo ao "incremento vertixinoso das execucións hipotecarias" e facelo co aval previo do Parlamento de Galicia. É o que tentará o BNG o vindeiro martes no pleno da Cámara galega a través dunha figura regulamentaria que precisa dun duplo consenso e que obriga aos demais grupos a definirse sobre a materia tratada ata en dúas ocasións. Despois de defendelo en diversos foros os nacionalistas achegan ao lexislativo galego unha proposición de lei que non ten como destino último o Pazo do Hórreo, senón o Congreso dos Deputados, a onde chegaría se antes recibe luz verde en Compostela. O seu obxectivo é modificar varias leis do Estado para lograr algo sobre o que se ten debatido e escrito moito no último ano: a dación en pagamento.\nA iniciativa do Bloque susténtase na escalada de desafiuzamentos que, di a súa voceira parlamentaria, Ana Pontón, se vén producindo nos últimos tres anos. Só en Galicia, detalla, en apenas tres anos "máis de 6.000 familias perderon as súas vivendas" por non poder facer fronte aos recibos da hipoteca, pero tameń por enfrontárense a unha "lexislación inxusta" que as deixa "desprotexidas" fronte á banca. Neste contexto, di Pontón, faise necesario que a dación en pagamento non sexa "algo que poidan facer os bancos", senón unha obriga legal que actualmente non existe. Non en van, explica o BNG na súa proposición, a vixente lexislación "procesual, hipotecaria e civil impide que os xulgados adopten medidas intermedias", mesmo "ponderando o dereito da entidade financeira acredora a que lles sexa resarcida a débeda", pero tameń "o dereito ao acceso a unha vivenda digna" de persoas que non pagan o seu préstamo hipotecario "por causas alleas á súa vontade", como "verse de súpeto inmersos nunha crise económica que ten provocado a perda de emprego e o deterioramento do seu poder adquisitivo".\nPontón lembra que "máis de 6.000 familias galegas" perderon a súa vivenda nos últimos tres anos\nSobre esta base o BNG tentará lograr, primeiro en Santiago e -se é aprobada- despois en Madrid o apoio de PP e PSdeG para comezar por modificar a Lei de Axuizamento Civil e a Lei Hipotecaria para garantir que, "no caso de debedores de boa fe", a dación en pagamento "cancele a totalidade da débeda hipotecaria", de xeito que "a perda de valor dos inmobles sexa asumida tamén por parte da entidade financeira que a taxou con valor artificialmente alto" nos anos de bonanza. Ademais, apostan por "introducir un proceso de negociación nos procesos executivos hipotecarios" que poidan "conducir a unha mo ratoria dos prazos", isto é, interromper a satisfacción das cotas do préstamo mentres a situación económica da persoa afectada non mellora. Igualmente, propoñen que exista a posibilidade de transformar a hipoteca "nun contrato de arrendamento con opción de compra" ou mesmo a "condonación parcial" da débeda, só en caso de "prezos abusivos ou inflados", di Pontón.\nSe a iniciativa sae adiante produciríase tamén unha modificación do Código Civil, neste caso encamiñada a que "normas legais ou pactos voluntarios alteren o principio de responsabilidade ilimitada do debedor". Trátase, neste caso, de que "exista un maior equilibrio entre a posición xurídica das partes obrigadas por un contrato hipotecario". Para que todo isto suceda é condición necesaria que o PP vote afirmativamente no debate de toma en consideración da proposta e que o volva facer despois, no remate do trámite no Parlamento de Galicia. Se isto sucedese a iniciativa pasaría ás Cortes Xerais, onde se requeriría un novo consenso en torno ao texto, que sería defendido por membros da Cámara galega.\nProposición de lei do BNG\nPontón, tras a Xunta de Portavoces da Cámara CC-BY-SA Praza Pública


Deterxente profesional por xunto de auga fría con excelente rendemento Fabricante e provedor |Alondra\nTeléfono: +86 08385405559\nCorreo electrónico: business@skylarkchemical.com\nLimpeza e coidado de animais\nLavado de Tecidos\nO noso socio\nPo blanqueador de cloro profesional de alta eficiencia con...\nDesengrasado de roupa de súper alta eficiencia con excelente pe...\nDesengrasante de cociña de alta eficiencia cun excelente rendemento\nSpray desodorizante profesional de bioenzimas para mascotas...\nDesengrasador profesional para mascotas cun excelente rendemento\nDeterxente profesional de auga fría cun excelente rendemento\nO deterxente de auga fría está especialmente deseñado para a limpeza de roupa industrial, que se pode limpar directamente con auga fría.É un deterxente alcalino débil e nunca danará o liño.Mellora a calidade do lavado da roupa de cama e prolonga o uso da súa vida útil, aforrando o uso de vapor e auga.\nGlobalatacadista, venda polo miúdoefabricantede produtos de lavado de tecidos de alta calidade con 21 anos de I+D.Podemos producir os seus produtos de logotipo segundo as súas necesidades.Centrámonos en ofrecer produtos eficientes, respectuosos co medio ambiente, de alta calidade e concentrados.\nCalquera dúbida, estamos encantados de responder, por favor envíe as súas preguntas e pedidos.\nA mostra de stock é gratuíta e dispoñible\nDeterxente de auga fría\nÚsase para lavar sabas, fundas de edredón, fundas de almofada e outros tecidos en fábricas de lavado, hoteis, hospitais e outras industrias de lavandería.\nElimina a sucidade teimosa, as manchas de aceite, as manchas de sangue e mantén o tecido brillante.\nOEM/ODM, por xunto, polo miúdo\nFragancia, especificación, cor, recipiente, embalaxe\nMOQ para personalizar\nMOQ para Stock\nCOMO RECOMENDA O PROFESIONAL\nO líquido de lavado con auga fría é rico en substancias activas iónicas, que poden eliminar a sucidade teimosa, as manchas de aceite e as manchas de sangue e manter o tecido brillante.\nCombina seis tecnoloxías fundamentais: descontaminación, eliminación de estática, tecidos suaves e brillantes, baixa escuma e fácil branqueamento, resistencia aos residuos e ampla aplicabilidade.É un deterxente alcalino débil que nunca prexudicará o liño, mellorará a calidade do lavado e prolongará a vida útil do liño.É rico en tensioactivos compostos concentrados, libera ingredientes activos eficaces, ten unha capacidade de descontaminación máis forte e reduce eficazmente a descomposición das manchas.A protease engadida pode penetrar nas fibras do tecido e eliminar as manchas profundas.\nDescrición do uso\n1. Este produto pódese cargar automaticamente a través do sistema de distribución automático.\n2. A dosificación deste produto depende do grao de mancha:\nTáboa de referencia para a dosificación de 100 kg/lavadora\nDosificación de referencia do grao de mancha (unidade: g)\n200 g-300 g\n300 g-500 g\n500 g-800 g\nSuxestión de uso\nEngade materiais auxiliares (peróxido de hidróxeno, emulsionante, branqueador en po, branqueador con cloro, etc.) segundo a situación durante o lavado.\n● Manter fóra do alcance dos nenos.Evite o contacto cos ollos ou a pel; en caso de contacto, lave con auga e consulte ao médico.Se se traga, consulte o médico.\n● Manter en lugar seco e fresco.\n● Só para uso externo.\nP: Podo ter o meu propio deseño personalizado para o produto e embalaxe?\nR: Si, pode OEM segundo as súas necesidades.Simplemente proporciona a túa obra de arte deseñada para nós.\nP: Como podo obter algunhas mostras?\nR: Pode proporcionar mostras gratuítas para probar antes da orde, só paga o custo do envío.\nP: Cales son as condicións de pago?\nR: Depósito do 30% T/T, pago do saldo do 70% T/T antes do envío.\nP: Como fai a súa fábrica en canto ao control de calidade?\nR: Temos un rigorosocontrol de calidadesistema e os nosos expertos profesionais comprobarán o aspecto e as funcións de proba de todos os nosos artigos antes do envío.\nAnterior: Super limpador de colar cun excelente rendemento\nSeguinte: Po blanqueador de cloro profesional de alta eficiencia cun excelente rendemento\nActualmente, a empresa está a expandir vigorosamente os mercados no exterior e a distribución global.Nos próximos tres anos, comprometémonos a converternos nunha das dez principais empresas exportadoras da industria química diaria de China, atendendo ao mundo con produtos de alta calidade e logrando unha situación gaña-gañou con máis clientes.\nPolvo de limpeza profesional de manchas de sangue con e...\nÁcido neutralizante profesional a baixa temperatura...\nMellor po super suavizante popular con excelentes...\nAxente de ácido blanqueador profesional con excelente...\nPo blanqueador de cor profesional con excelente...\nLoción de lavado principal profesional con excelente...\nEnderezo:Grupo 5, Shuangjiang Village, Hexing Town, Guanghan, Deyang City, Sichuan, PRC 618300\nTempo dispoñible:UTC+8 de luns a sábado de 08:30 a 18:00


11 preservativos a exame: Moi diferentes en prezo, non en calidade [Páx. 1 de 3] | Revista | EROSKI CONSUMER\n11 preservativos a exame: Moi diferentes en prezo, non en calidade\nAínda que algunhas marcas custan case o triple ca outras, todas superan folgadamente a norma\nAnalizáronse once marcas de preservativos de látex de caucho natural con lubricante cun prezo por unidade que varía entre os 23 céntimos de euro de Farmacoton e os 72 céntimos de Profil. Tódalas mostras examinadas superaron folgadamente as probas que esixe a lei (UNE-EN600, modificada en 1996), polo que os máis baratos (Farmacoton) poden considerarse a mellor relación calidade-prezo. Outras opcións máis resistentes e de prezo algo maior son Harmony, Control Nature (55 céntimos) e Presttys (43 céntimos). Profil é a única marca analizada que só inclúe dez unidades por envase, o resto leva doce.\nO profiláctico converteuse nun dos sistemas anticonceptivos máis usados ó non precisar prescrición médica para o seu emprego e se-lo único que, amais da súa función contraceptora, impide o contaxio de enfermidades de transmisión sexual coma o sida, a gonorrea, a sífilis ou a hepatite B.\nOs primeiros condóns que se coñecen confeccionábanse coa tripa natural de animais coma o año. Co tempo, os materiais empregados evolucionaron ata o látex de caucho natural, o elemento máis utilizado na actualidade, que se obtén da árbore Heyca Brasilensis e doutras árbores de caucho de Malaisia. Os alérxicos ó látex dispoñen no mercado de preservativos fabricados con poliuretano, un material hipoalerxénico que aínda só está presente nun número moi reducido de marcas á venda.\nA lexislación marca un valor mínimo para a lonxitude (170 milímetros) e un rango de tamaños para a anchura, que debe estar entre 50 e 54 milímetros. As once mostras cumpren estes valores, de feito Galanty, Profil e Durex presentaron unha lonxitude incluso superior ós 200 milímetros. Pola contra, o profiláctico máis curto é Harmony, con 193 milímetros. No tocante á anchura, tódolos condóns miden 52 milímetros agás Family Natural, que mide un milímetro menos.\nA capacidade de inchar de cada unidade debe ser, polo menos, de 18 dm3 (decímetros cúbicos). O mellor nesta proba, Durex Natural, superou sobradamente (55 dm3) o valor mínimo establecido pola norma. Incluso os de menor capacidade (Family Natural e Farmacoton) chegaron a admitir máis do dobre có parámetro esixido: 37 dm3. A norma dicta que os profilácticos deben aturar como mínimo a presión de 1 KPa (quilopascal). Galanty e, de novo, Control Natural foron os que máis presión soportaron (1,6 Kpa). O peor valor obtívoo Androtex, que aguantou 1,2 Kpa.\nPara detecta-la presencia de buratos encheuse cada mostra con 300 milímetros de auga destilada e inspeccionáronse as súas paredes durante 1 minuto co obxecto de localizar posibles fugas. En ningún caso se detectaron poros polos que entrase a auga. Os ensaios sobre a resistencia e o alongamento do preservativo ata a súa rotura realizáronse así que se extraeron do estoxo (estado inicial) e "avellentados". Para avellenta-los condóns sometéronse durante 48 horas, tal e como indica a norma, a unha temperatura de 70 graos centígrados, o que pode facer que a resistencia varíe (para mellor ou para peor). En ámbalas situacións os profilácticos han de resistir, cando menos, 39 N (Newton) de forza e alongar sete veces máis có seu estado inicial (700%) sen sufriren roturas.\nEn condicións iniciais o preservativo Harmony foi o que obtivo os valores máis altos en resistencia (80 Newtons) e alongamento ata a rotura (870%, é dicir, estirou máis de oito veces e media por riba do seu tamaño inicial). Presttys e Control Nature tamén obtiveron bos resultados nada máis saíren do envoltorio. O preservativo menos resistente, aínda que con resultados aceptables, foi Prime (50 N), e o que menos estiramento aguantou foi Family Natural (750%, un 7% máis do lexislado).\nUnha vez avellentados, os Control Nature son os máis resistentes: cómpre aplicar 78 Newtons para rompelos. Pola contra, Androtex é o que menos forza atura (52 Newtons). A capacidade de alongamento unha vez avellentados é maior en Prime e Harmony (estiran ata 8,3 veces máis có seu tamaño real), mentres que o peor nesta proba foi Presttys (rompeu ó ser alongado 7,4 veces por riba do seu tamaño).\nA embalaxe e etiquetaxe foi correcta nas once mostras estudiadas. Todas cumpren cos requisitos da norma: en cada estoxo inclúese a identificación do fabricante e/ou distribuidor xunto co seu enderezo, o lote, as unidades que contén, a data de caducidade, as indicacións do producto e os consellos para unha óptima conservación. No interior de cada estoxo os preservativos preséntanse en envoltorios individuais de plástico ou papel de aluminio, e deben levar inscritos en cada un deles o lote e a data de caducidade. Tódalas marcas analizadas cumpren con este punto, pero en Presttys, Cosmos, Galanty e Family Natural nalgunhas ocasións non é posible ler con claridade estes datos ó coincidiren con outros textos ou lendas.\nNas once caixas inclúese un pequeno folleto explicativo coas características do preservativo, o seu modo de emprego e instruccións de conservación e refugo. Resulta moi aconsellable ler esta información antes do seu emprego, xa que a rotura dos profilácticos case nunca se produce por un fallo do producto, senón que adoita estar relacionada cun mal uso ou cunha mala conservación.\nPara acada-la máxima protección fronte a embarazos non desexados e fronte a enfermidades de transmisión sexual coma o sida, a sífilis ou a hepatite B, é importante seguir adecuadamente as instruccións de uso e conservación que se detallan no interior dos envases. Velaquí as máis importantes.\nO preservativo ten que se colocar cando o pene está en erección e antes de calquera contacto sexual.\nCómpre abrir coidadosamente o envoltorio individual, sen empregar obxectos cortantes, dentes ou unllas que o poidan danar.\nSe se teñen feridas nas mans non se debe toca-lo preservativo para reduci-la posibilidade de calquera contaxio.\nUnha vez sacado o preservativo do envase hai que comprimi-lo depósito do extremo pechado para expulsa-lo aire. De seguido colócase sobre o pene erecto, respectando o espacio libre da punta para que se deposite o seme. Para rematar, débese desenvolver a modiño cubrindo totalmente o pene.\nTrala exaculación, o pene debe retirarse de vagar antes de que desapareza a erección, termando do preservativo pola súa base para que non saia o seme.\nDe seguido retírase e desbótase o condón de maneira segura e hixiénica. Nunca se debe tira-lo profiláctico ó inodoro (poderíao obstruír). O lugar idóneo é o caldeiro do lixo.\nOs preservativos son para un único uso .Non se deben lavar nunca.\nNo caso de desexar lubricación adicional, utilice lubricantes con base de auga como a glicerina. Non empregue nunca lubricantes con base de aceite (vaselina, aceite para bebés, cremas, locións corporais, etc.), xa que poden dana-lo preservativo e reduci-la súa eficacia.\nEn caso de ser alérxico ó látex, convén utilizar preservativos hipoalerxénicos de poliuretano.\nHai que ter en conta sempre a data de caducidade do preservativo, que vén impresa tanto na caixa coma no envoltorio individual, xa que a mingua de calidade logo desta data é notable.\nEn caso de rotura do preservativo, se este se empregaba con finalidade anticonceptiva, é aconsellable recibir atención especializada antes de 72 horas nun Centro ou Establecemento Sanitario que realice funcións de Planificación Familiar.\n[Páx. 1] Moi diferentes en prezo, non en calidade


Competicións oficiais - Fegato\nCalendario do ANO\nNos campionatos/probas poderán participar todos os tiradores que teñan licenza federativa do ano en curso.\nOs tiradores interesados en presentarse a estas competicións deberán formalizar as súas inscricións a través do club ó que pertenzan (o que figura na súa licenza federativa).\nPara ampliar a información sobre as normas dos campionatos/probas, consultar a normativa de precisión.\nCOPA RFEDETO: no ano 2022 celébrase de novo a Copa RFEDETO, celebrándose as fases desta copa, en casi todos os casos, simultaneamente con Campionatos Autonómico Clasificatorios e Autonómico Finais; pode consultarse o calendario nesta ligazón: Calendario Fases Copa RFEDETO\nAs Fases da Copa RFEDETO son válidas para a renovación e o ascenso a 1ª categoría.\nSon válidos para acceder ós Campionatos Autonómicos Fases Finais, para o ascenso a 2ª categoría e para a renovación de 2ª e 3ª categoría.\nO prazo de inscrición remata 9 días antes da data de celebración do campionato establecéndose como hora de peche as 12:00 horas.\nA cota de inscrición, que debe abonarse antes do fin do prazo de inscrición, é de 6,00 €.\nIntercalar con Finais\nProvincia: Todas A Coruña Lugo Ourense Pontevedra\nSon válidos para a renovación e o ascenso de categoría (3ª a 2ª) da licenza de armas tipo “F”, agás nas modalidades de Armas Históricas e Aire Comprimido. Son válidas para a renovación e o ascenso a 1ª categoría aquelas modalidades recoñecidas como Fases Preliminares dos Campionatos de España.\nNas modalidades de precisión a inscrición é gratuita, agás no caso do Campionato de Equipos de Club de Pistola Aire, no que a cota de inscrición é de 30 € por equipo. En FClass a cota de inscrición estableceraa o club organizador e aboarase directamente o club.\nPoderán participar todos os tiradores que teñan Licenza de Armas Tipo “F” de 3ª categoría e que desexen ascender a 2ª categoría.\nO prazo de inscrición remata 6 días antes da celebración do campionato establecéndose como hora de peche as 18:00 horas. Non hai cota de inscrición.\nOs tiradores federados interesados en presentarse a unha proba para a obtención da Licenza de Armas de Concurso Tipo “F” deberán cumprir os seguintes requisitos:\nLevar federado un mínimo de 1 mes.\nFacer un curso de preparación para a práctica do tiro deportivo con armas de fogo, nun club que dispoña das instalacións regulamentadas para realizar os adestramentos necesarios. Deberá adxuntarse o certificado correspondente no momento de inscribirse para a proba.\nAs persoas que xa tiveron licenza de armas tipo “F”, “A” ou “C” no terán que cumplir os dous últimos requisitos, sempre que presenten o último permiso de armas.\nAs persoas con licenza tipo “F” en vigor non poderán realizar o exame; deberán solicitar, perante a súa Intervención de Armas, a renuncia do permiso e unha vez obtida xa poderán examinarse.\nO prazo de incripción finaliza o mércores da semana anterior á data fixada para o exame, establecéndose como hora de peche as 20,00 horas. A cota de inscrición é de 40 € para os dous primeiros cuatrimestres do ano; o último cuatrimestre a inscrición é gratuíta.\nRelevantes: Todas Sí Non Tipo: Todas


A Asociación Troiteiros Río Furelos alertou de porcos mortos neste río do camión accidentado o día 3\nEste vehículo sufríu unha saída de vía nesta parroquia melidense e os animais xa foron retirados das augas polo Concello\nA Asociación Troiteiros Río Furelos alertou este luns da presenza de porcos mortos neste río. Estes animais viaxaban no camión que o pasado día 3 de xaneiro sufríu un accidente na N-547 á altura desta parroquia melidense.\n"Nunha comprobación e percorrido polo tramo afectado e augas abaixo a 1,800 quilómetros aproximadamente, no tramo vedado do río Furelos, entre a Ponte Romana e a de Portochao, situado no Folicheiro, preto da Escala de Salmónidos, puidemos comprobar que a día de hoxe (por este luns, día 10) continúan algúns dos porcos mortos no cauce do río Furelos", informa a Asociación Troiteiros Río Furelos. Tras consultar a incidencia con Augas de Galicia e co 112, estes indicáronlle que a retirada dos animais é competencia municipal.\nAnte isto, o colectivo solicitou ao Concello que puxera canto antes en marcha as medidas necesarias "para garantir unha maior seguridade medioambiental. A saúde e a riqueza piscícola do río Furelos e afluentes é asunto que nos atinxe a todos e, en particular, a quen ten a autoridade para tomar as decisións axeitadas para resolver este problema", subliña este colectivo.\nPola súa parte, o Concello de Melide xa levou a cabo a retirada dos animais.\nUn dos porcos morto no río Furelos. Autor: Asociación Troiteiros Río Furelos.


Durante xuño e xullo publicarase, diariamente no diario, unha escolma de textos que o homenaxeado no Día das Letras Galegas publicou en prensa ou pertencentes a conferencias súas. Nós Diario quere quer así reivindicar que o Ano Carvalho se prolongue até 2021.\nLogotipo para a pcasión.\nNós Diario continúa a celebrar o ano Carvalho Calero. Durante estes meses de xuño e xullo publicarase co xornal unha escolma de textos que Ricardo Carvalho Calero publicou na prensa ou ben pertencentes a conferencias súas, moitos deles abordando temáticas de plena actualidade hoxe en día.\nA selección dos textos corre a cargo de Xoán Costa, presidente do Consello de Administración de Sermos Galiza S. A., e coordinador da publicación especial de Sermos Galiza dedicada á figura de Carvalho Calero, publicada o pasado mes de maio, e a edición corre a cargo de Belén Bouzas.\nMediante esta recompilación preténdese achegar ao público lector parte da obra de Ricardo Carvalho Calero, non sempre de fácil acceso pola falta de reedicións, coa vontade de mostrar a súa figura desde a súa propia palabra, desde o seu propio ollar. Gran conferenciante, o autor deixou innúmeros artigos de opinión, sobre cuestións lingüísticas, literarias... Todos eles caracterizados por apresentar temáticas que o colocan na máxima actualidade. Os textos que publicará Nós Diario ao longo destes meses pertencen a obras referenciais como Problemas da lingua galega (Livraria Sá da Costa, 1981), Da fala e da escrita (Galiza Editora, 1983), Letras Galegas (Agal, 1984), Do galego e da Galiza (Sotelo Blanco, 1990) e Umha voz na Galiza (Sotelo Blanco, 1992).\nUnha compilación de textos que aquelas persoas interesadas poden ter coa adquisición de Nós Diario, quer en quioscos e librarías, quer on line.\nSermos Galiza S.A. agradece a familia do homenaxeado que lle permita a reprodución dos artigos.\nA iniciativa procura ser tamén a forma en que Sermos Galiza S.A. se suma á reivindicación social para que a Real Academia Galega (RAG) amplíe a celebración do ano Carvalho Calero a 2021. De feito, Nós Diario creou para a ocasión un logotipo propio, que representa a silueta do escritor, lingüista e intelectual ferrolán, e que acompañará os textos seleccionados. Nós Diario anima a quen o desexar o uso desta creación nas redes sociais.\nCarvalho Calero Nós Diario


1. A linguaxe importa: memes para chamar as cousas polo seu nome. – epdlab\n1. A linguaxe importa: memes para chamar as cousas polo seu nome.\nCon este primeiro obradoiro queríamos enfocar a nosa atención sobre o noso xeito de usar a linguaxe a partir dos prexuízos. Sen dúbida, nomear as cousas é manifestar como é a nosa relación con ela, o feito de escoller unha palabra e non outra é unha acción relevante e significativa. A linguaxe importa, porque debido a estas connotacións asociadas a ela, podemos levantar o ánimo, causar tristeza, provocar unha gargallada o despertar a indignación.\nA primeira actividade arrancou cun vídeo no que unha política utilizaba a palabra “galego” cun sentido pexorativo. Espertou sorpresa, indignación e unhas cantas cousas máis que podedes ver nestes gifs.\nLogo deixamos os ordenadores en repouso e traballamos con noticias extraídas de xornais nacionais, e os textos amosaban só algunhas palabras, estando a maior parte do texto borroso. O xogo consistía en adiviñar que era o que contaban esas noticias. Os termos que podíanse ler moveron o debate: unha guerra, unha catástrofe, unha persecución… Con todo, a maioría das rapazas e dos rapaces foron quen de recoñecer o tema só mirando unhas cantas palabras: a valla de Melilla. Aínda que houbo grupos que falaron de migración ou de refuxiados, esta actividade deunos un “zas” ben claro: pensábamos que a rapazada non se decataba de nada, que non estaban ao tanto da actualidade e que non lles prestaba moito o feito de ler xornais. Pois só lles bastou a punta do iceberg para ver o bloque enteiro 😉\nTamén fixemos unha práctica adaptada de este traballo da Red Acoge. Foi ben útil para recoñecer a naturalidade coa que unha linguaxe discriminatoria está completamente normalizada no noso día a día.\nFinalmente, pedímoslles que crearan memes para transmitir as súas conclusións. Eliximos traballar con formatos narrativos moi usados nas redes sociais, porque pensamos que teñen unha gran forza para comunicar e transmitir sentimentos. Ademais, a maioría son imaxes de personaxes famosos ou de pelis coñecidas, ou simplemente son imaxes populares porque moita xente decidiu usalas sen máis finalidade que a de contar algo. Sexa como sexa, tanto as imaxes usadas nos gifs como as dos memes son xa parte da cultura colectiva da nosa época, e é importante coñecer o código de comunicación da época na que vivimos. É aínda mellor apropiarse do código para crear contidos propios, que sexan parte dunha cultura colectiva baseada no respecto e na xustiza social. Mirade o que fixeron nas aulas e compartide, que para iso o facemos 😉\nPor EpDLAB|2017-10-24T16:41:35+02:006 Novembro, 2015|Blog, Colectivos Culturais, Gifs, IES Carlos Casares, Memes, Migracións, Racismo e Xenofobia|


John Lurie, Tom Waits, RZA, Iggy Pop. Só con ler estes catro nomes relacionados entre si, a meirande parte de cinéfilos podería percibir que pegamento os une. En efecto, unha das innumerables cualidades do totémico Jim Jarmusch reside na forma orgánica de integrar a esencia creativa de músicos como os citados, por cuxas obras non esconde a súa profunda admiración, nun universo cinematográfico de parámetros non sempre próximos. Quizais por isto resulta incluso chamativo que, dentro dunha carreira que este 2016 cumpre a cifra de trinta e seis anos sen dar xamais un paso en falso, o documental sobre Neil Young Year of the Horse (1997) seguirá a ser unha rara avis aillada nunha traxector moi dispar, capaz de glorificar e elevar os sons de calquera dos seus ídolos sen necesidad de recurrir á homenaxe explícita.\nO momento de retomar esta vía non pode ser máis significativo. Na mesma edición de Cannes que aupou o seu Paterson (2016) ao poboado Olimpo das súas grandes obras, aínda que a ignorou no plamarés, Jarmusch presentou con menos eco un desenfadado divertimento, que lle permite descansar en parte a súa man mestra para definir ambientes e personaxes. Como se di dalgunha foma quixera evadirse da laboriosa composición das súas últimas ficcións, o que máis transluce en Gimme Danger (2016) é o profundo amor do cineasta de Ohio cara The Stooges e a icónica figura de Iggy Pop, quen xa participara en Dead Man (1995) e nun fragmento de Coffee and Cigarettes (2003). Aínda que poida aducirse que a súa autoría queda aquí relegada a un plano moito máis funcional, diluída nunha estrutura que pretende evocar a natureza salvaxe e primitiva da banda, non é senón a propia actitude do director co obxecto do relato a que define as súas intencións.\nCando aínda acaba de comezar Gimme Danger, afírmase que The Stooges ten sido “o mellor grupo de rock da historia”. O obxectivo de Jarmusch, simpatizante nada disimulado desta tese, é corroborala durante os seguintes 108 minutos a partir do propio relato da banda. No que se presenta como a carta de amor audiovisual dun admirador especialmente capcitado para a súa caligrafía, o carisma presente dun envellecido Iggy Pop eríxese en narrador dos fitos e desgracias que rodearon ao seu grupo. Partindo do ano 1973, cando o grupo xa estaba inmerso nunha decadencia prematura e asediado pola opinión públíca tan só sete anos despois da súa formación, o relato da súa auxe e caída reconstrúese en base a unha linguaxe documental clásica, case de señas televisivas, que combina entrevistas e concertos con material de arquivo e puntuais animacións creadas para a ocasión, ben servidas mediante unha montaxe moi áxil.\nHai nostalxia na elección do punto de vista, que desde a actualidade mira cara o pasado para ensalzar os seus fitos? Ao igual que nas súas ficcións, Jarmusch parece máis inclinado a conxelar un estado de ánimo a través do tempo. A rabia xuvenil que definiu a The Stooges, alimentada polo seu rexeitamento ao espírito setenteiro de “Summer of Love”, fixo prender o lume contracultural a un público desexosos de reatoparse co seu salvaxe interior. O inmortal movemento de Iggy sobre o escenario, unido ao non menos mítico xesto de lanzarse sobre o público, rompeu con moitos tabúes que estaban alí para ser quebrados. Pero tamén, e isto é o que parece interesar máis a Jarmusch, xerou un vínculo que trascendía o mero desfase para erixirse en auténtico discurso contra o establecido. Ao ser preguntado hoxe polos seus logros vistais, non dubida en contestar que forma socarrona que “axudou a acabar cos sesenta”, avivando o lume da súa defendida vixencia.\nPor outro lado, o evidente lado escuro dos seus excesos, xa anticipado nos primeiros minutos, tamén é retratado con firmeza. Non hai rebeldía capaz de contrarrestar o xigantesco cóctel de drogas e alcol que foron os anos de The Stooges: á temprana morte do baixista Dave Alexander en 1975 hai que sumar o fráxil estado de outros dos membros do grupo, que apenas sobrepasaron o cambio de siglo. Iggy relata as súas desventuras con ánimo de supervivinte, pero tamén co pragmatismo que tivo que adoptar unha vez disolta a banda. O seu multitudinario reencontro en Coachella en 2003 sintetiza este espírito: aínda que nunca despreciarán o carácter enérxico dos inicios, por entón xa non eran aquela autodenominada pandilla de “adolescentes comunistas”. Os tempos cambiaron e a vida estábaos a golpear.\nAsí, o aparente formulismo de Gimme Danger desdóbrase en varias lecturas. Principalmente, é o relato convencido e fervoroso dun grupo pioneiro con enorme influencia na cultura posterior, da que se aportan fragmentos e intervencións concluíntes – “Os Ramones xuntáronse porque eran os únicos rapaces no instituto a quen lles gustaba The Stooges” –. Tamén pode ser apreciada, con menor eco, como o inevitable reverso persoal dun cambio sociocultural a gran escala. E, por último e aquí máis importante, revela que Jarmusch non deixou nunca de orientarse por ese son interior que perturbaba ao xove protagonista da súa lonxana ópera prima Permanent Vacation (1980). Como asegura sobre si mesmo Iggy Pop, cuxa declaración de intencións final – “I just wanna be” – ben serviría de epitafio para ambas figuras, o principal impulso que guía hoxe ao cineasta é poder ser e respirar por si mesmo, superando a asfixia de marcos e modas. Alguén dubida a estas alturas do que logrou con creces?


Decreto do DOG nº 69-Bis do 2021/4/14 - Xunta de Galicia\nDOG Núm. 69-Bis Mércores, 14 de abril de 2021 Páx. 19272\nNeste contexto ditouse o Decreto 45/2021, do 17 de marzo, polo que se adoptan medidas no territorio da Comunidade Autónoma de Galicia para facer fronte á crise sanitaria, na condición de autoridade competente delegada no marco do disposto polo Real decreto 926/2020, do 25 de outubro, polo que se declara o estado de alarma para conter a propagación de infeccións causadas polo SARS-CoV-2, modificado polos decretos 49/2021, do 24 de marzo, 51/2021, do 26 de marzo, 54/2021, do 7 de abril, e polo Decreto 58/2021, do 9 de abril.\nO Comité Clínico, na súa reunión do 13 de abril de 2021, procedeu á revisión da situación epidemiolóxica e sanitaria da Comunidade Autónoma.\nAsí, do Informe da Dirección Xeral de Saúde Pública, do 14 de abril, destácanse os seguintes datos:\nO número reprodutivo instantáneo (Rt), que indica o número de contaxios orixinados por un caso activo, volveu subir do 1, con todas as áreas sanitarias superándoo. Non obstante a relativa estabilización das taxas desde o 28 de febreiro pode afectar a que o Rt se achegue ao 1 ou o supere.\nEntre o 2 e o 8 de abril realizáronse 48.929 probas diagnósticas de infección activa polo virus SARS-CoV-2 (36.735 PCR e 12.194 test de antíxenos) cunha porcentaxe de positividade a sete días do 2,48, o que supón un pequeno aumento con respecto á de entre o 26 de marzo e o 3 de abril, que era do 2,4 %.\nA incidencia acumulada a 7 e 14 días é de 42 e 75 casos por cen mil habitantes, respectivamente; valores superiores aos observados hai 7 días, cando eran de 34 e 68 casos por cen mil habitantes, respectivamente, o que significa un aumento do 19 % aos 7 días e do 9,3 % aos 14.\nA tendencia diaria mostra, desde o 28 de decembro, tres tramos, un deles con tendencia oposta, primeiro crecente a un ritmo do 6,8 % ata o 22 de xaneiro, e despois unha primeira decrecente cunha porcentaxe de cambio diaria de -6,8 % e outra, cun lixeiro cambio na tendencia ascendente a partir do 5 de marzo, cunha porcentaxe de cambio diaria de 0,4 %.\nNo que atinxe á situación das áreas sanitarias, as taxas de incidencia a 14 días seguen a diminuír con respecto a hai 7 días, agás nas áreas sanitarias de Lugo, Ourense e Pontevedra, e ningunha das áreas presenta taxas a 14 días con valores superiores aos 250 casos por 100.000 habitantes. Só a Área Sanitaria de Pontevedra supera os 100 casos por 100.000 habitantes. As taxas a 14 días das áreas están entre os 39,92 casos por 100.000 habitantes de Ferrol e os 109,59 de Pontevedra.\nA media de pacientes COVID-19 en hospitalización de agudos nos últimos 7 días foi de 139,6, o que significa un descenso do -12,1 % con respecto a hai sete días. A taxa de pacientes COVID-19 en hospitalización de agudos é de 5,2 ingresados por 100.000 habitantes, cun descenso, tamén, do -12,1 % con respecto a hai 7 días. En canto aos ingresos COVID-19 nas unidades de críticos (UCI) nos últimos 7 días, a media foi de 25,0 e a taxa a 7 días de ingresados nas UCI é de 0,9 ingresados por 100.000 habitantes, o que supón un descenso do -12,1 % con respecto a hai sete días, tanto na media como na taxa.\nRespecto da situación epidemiolóxica dos concellos de Galicia, naqueles con poboación igual ou maior de 10.000 habitantes (54), só un presenta unha taxa de incidencia a 14 días igual ou superior aos 250 casos por cen mil habitantes, igual que hai 7 días. Este concello é o do Grove.\nNo que se refire aos concellos de menos de 10.000 habitantes (259), 7 presentan unha taxa de incidencia a 14 días igual ou superior aos 250 casos por cen mil habitantes, un máis que hai unha semana. Acádanse taxas de incidencia iguais ou maiores a 500 casos por cen mil habitantes en 3 destes concellos, A Pobra do Caramiñal, Carballeda de Valdeorras e Cortegada.\nO informe conclúe que, cos datos reflectidos neste informe, o cambio na tendencia da taxa de incidencia aumentou lixeiramente nesta última semana, superado o cumio da onda o 22 de xaneiro. Non obstante, obsérvase un aumento do Rt, por riba do 1, mais este dato en situacións de baixa incidencia pode ser moi inestable. A tendencia da incidencia amosa, de momento, unha estabilización da situación, o que resulta compatible con poder adoptar medidas no contexto dunha desescalada progresiva e segura.\nA taxa de incidencia a 14 días, no global de Galicia, segue por debaixo dos 100 casos por cen mil habitantes, cunha área sanitaria, a de Pontevedra, cunha incidencia superior os 100 casos por cen mil habitantes. No que atinxe aos concellos de máis de 10.000 habitantes, só hai un concello coa taxa de incidencia a 14 días igual ou superior a 250 casos por cen mil habitantes. Nos de menos de 10.000, hai 7 concellos que superen unha taxa de incidencia de 250 casos por cen mil habitantes, con 3 deles cunha taxa a 14 días superior aos 500 casos por cen mil habitantes.\nO feito de que a cepa que está a circular, fundamentalmente, sexa a cepa británica pode influír nun aumento da transmisión. A ocupación por pacientes COVID-19 na hospitalización de agudos e unidades de coidados críticos segue a diminuír con respecto a hai sete días. Non obstante, hai que manter a precaución, xa que un incremento na incidencia pode comprometer esta evolución.\nEn vista dos datos contidos no informe, óptase por manter no máximo nivel de restricións os concellos da Pobra do Caramiñal, O Grove e Carballeda de Valdeorras debido ás súas taxas de incidencia a 7 e/ou 14 días. Tamén se reduce o período durante o cal se establecen limitacións á mobilidade nocturna, que pasa a ser o comprendido entre as 22.00 ás 6.00 horas.\nPrimeiro. Modificación do punto cuarto do Decreto 45/2021, do 17 de marzo, polo que se adoptan medidas no territorio da Comunidade Autónoma de Galicia para facer fronte á crise sanitaria, na condición de autoridade competente delegada no marco do disposto polo Real decreto 926/2020, do 25 de outubro, polo que se declara o estado de alarma para conter a propagación de infeccións causadas polo SARS-CoV-2\nModifícase o punto cuarto do Decreto 45/2021, do 17 de marzo, polo que se adoptan medidas no territorio da Comunidade Autónoma de Galicia para facer fronte á crise sanitaria, na condición de autoridade competente delegada no marco do disposto polo Real decreto 926/2020, do 25 de outubro, polo que se declara o estado de alarma para conter a propagación de infeccións causadas polo SARS-CoV-2, que queda redactado como segue:\nTendo en conta a evolución epidemiolóxica na Comunidade Autónoma de Galicia, e de conformidade co previsto no artigo 5 do Real decreto 926/2020, do 25 de outubro, polo que se declara o estado de alarma para conter a propagación de infeccións causadas polo SARS-CoV- 2, durante o período comprendido entre as 23.00 e as 6.00 horas as persoas unicamente poderán circular polas vías ou espazos de uso público para realizaren as seguintes actividades:\nSantiago de Compostela, catorce de abril de dous mil vinte e un


Ordes destina 18.000 € as axudas de material escolar - Lindeiros\nOrdes destina 18.000 € as axudas de material escolar\nBy Lindeiros on\t 13 Setembro, 2017 Ordes\nOrdes, 13 de setembro do 2017 – Ata o vindeiro 2 de outubro o Concello de Ordes manterá aberto o prazo para solicitar as axudas de material escolar.\nUnha convocatoria feita pública no BOP de onte martes, 12 de setembro de 2017, onde se da conta das bases reguladoras da dita subvención. En total a administración local destina 18.000 euros para as familias máis necesitadas que estean empadroadas e residan no municipio. Tamén é requisito indispensable que o alumnado estea escolarizado no municipio nos cursos de infantil, primaria ou secundaria obrigatoria. O método de pago será mediante un vale que se poderá intercambiar nos establecementos adheridos.\nAs solicitudes deberán entregarse no departamento de Educación, situado no primeiro andar do edificio consistorial. Para calquera consulta pódese chamar ao 981680002 (ext. 4) ou ben ampliar a información a través dos seguintes enlaces: www.ordes.gal e http://bit.ly/2xtm3sa.\naxudas Bisbarra Educación Servizos\nPrevious ArticleVillarromariz, en Oroso, ten un novo parque infantil\nNext Article A Aula de Idiomas de Brión inclúe a linguaxe de signos\nA Mancomunidade de Ordes presenta un ciclo de charlas sobre os coidados de persoas dependentes e coidadoras\nA coordinadora contra os parques eólicos en ordes advirte que a súa aprobación podería ser nula\nA Mancomunidade de Ordes presenta o Dépor Campus


Edar Bens recibe un diploma en recoñecemento pola súa labor do Colexio Jesuitinas - Edar Bens\nRecentemente, Edar Bens SA recibiu un especial agradecemento da Comunidade Educativa de Jesuitinas Coruña.\n“Queremos enviaros o noso aplauso e máis sincero agradecemento polo voso traballo, dedicación, esforzo e axuda aos demais durante este tempo de confinamento.\nOs nenos e nenas de Jesuitinas saben o labor que estades realizando en beneficio dos demais durante estes días tan complicados. Por este motivo, quérenvos enviar o seu agradecemento e aplauso en forma de debuxos e outórganvos un diploma en recoñecemento. Algún deles dixo que non todos los heroes levan capa, nin todos os anxos teñen ás, só son persoas sinxelas, pero moi valentes, que temos ao noso redor. Vós sodes os nos anxos e os nosos superheroes!”\nbannister2020-05-18T17:56:26+01:0018/05/2020|Actualidade|Comentarios desactivados en Edar Bens recibe un diploma en recoñecemento pola súa labor do Colexio Jesuitinas


A Deputación inicia este mes as obras dunha gran senda peonil que conectará Quenxe co faro de Cee, en Corcubión - PSdeG - PSOE Provincial da Coruña\nOs traballos “que se iniciarán en semanas e estarán rematados a vindeira primavera suporán unha notable mellora na seguridade peonil, tanto para os veciños e veciñas que usan este itinerario para pasear e facer deporte como para os miles de visitantes que conflúen neste punto no período estival” e forman parte dun “ambicioso proxecto de futuro para crear un gran itinerario peonil que circunde boa parte da costa de Corcubión e que permita gozar das paisaxes únicas que ofrece”, indicou González Formoso.\nAdemais, subliñou que “xa se está deseñando unha segunda fase para executar un tramo de 200 metros ao comezo do núcleo de Quenlle porque neste caso é necesaria unha intervención de difícil execución”.\nPola súa banda, o alcalde de Corcubión, Manuel Insua, destacou que se trata dun “investimento moi importante para un municipio coma Corcubión, pois practicamente equivale ao orzamento anual do Concello”.\nO alcalde explicou que “isto vai a ser un antes e un despois, non só para os veciños e veciñas de Corcubión se non para os de municipios próximos porque vai crear un hábito de paseo dando a volta á península da Redonda” e destacou que “o investimento que se fai nesta obra supón o orzamento que ten o Concello de Corcubión anualmente”.\nInsua tamén sinalou que “hai moi poucos sitios na provincia que teñan estas vistas xa que desde o punto onde finaliza a senda peonil pódense ver o Monte Pindo, a Illa Lobeira e o cabo Fisterra” e adiantou que “non vamos a quedarnos aí, a nosa ambición é que teña continuidade”.\nAs actuacións completaranse nun futuro co proxecto da Senda dos Faros, incluído no Plan director de mobilidade do Goberno provincial, consistente na construción de rutas ciclistas e peonís que conectarán un total de 11 faros ao longo da provincia, entre eles o de Cee, que se atopa en funcionamento desde o 1860, e que permitirá crear unha gran senda para pasear arredor da península da Redonda”.\n“Por primeira vez a Bandeira de Traíñas chegará a Corcubión, unha vila mariñeira con tradición remeira e onde confluirán ao redor de 200 remeiros e remeiras de todo o norte de España, facendo que este municipio sexa protagonista do remo durante esa fin de semana”, destacou Valentín González Formoso


Colección completa de los libros de Demademora Página 2 | Fnac\nTodos los libros en Gallego\nInfantil e Xuvenil (28)\nFnac (28) IMOSVER (12) NEAR (9) AG LIBROS (7) Nobel Book (3)\nPróximamente (1) +12 meses (27)\nKalandraka (15) Kalandraka editora (13)\nGanapán das palabras Infantil 5 a 8 años - Álbumes ilustrados\nLúa espertou. Non sabe por que?, pero ela séntese distinta. Cada día, mentres uns se queixan por ter que madrugar?, a ela encántalle erguerse cedo para escoitar os segredos que murmuran as nubes da mañá... A capacidade para escoitar as nubes,... Leer más\nTralo éxito de “Mamá” (VI Premio Internacional Compostela de Álbum Ilustrado), Mariana Ruiz Johnson preséntanos neste novo álbum a experiencia dunha nai que ten que ausentarse durante un tempo do fogar por motivos laborais. “A viaxe de mamá” abarca... Leer más\nUnha pequena biografía ilustrada sobre a vida e a obra do grande arquitecto modernista, que tivo na natureza a súa maior fonte de inspiración. Un libro que, a modo de guía turística, invítanos a visitar as súas construcións máis emblemáticas na... Leer más\nNina e Antón plasma un... Leer más


Moedas para Caronte: Saber venderse: Vigo in London\nSaber venderse: Vigo in London\nFalábavos o venres do orixinal e belísimo anuncio que Vigo fixo para captar viaxeiros e turistas (sector terciario) ingleses, e máis en concreto de Londres, onde agora xa sabedes que hai unha Vigo Street. Se eu fose inglés, despois de ver un vídeo así, mataría por botarme ao Atlántico, despregar velas e tomar polas armas as Cies, a Ría de Vigo e a propia cidade. Como naquela batalla naval de Rande, en 1702.\nGozádeo, porque isto é Galicia. E é noso.\nQue interesante, Galicia chegando a todo o mundo. Dando o mellor que ten para atraer turistas, eso espero, que solo sexan turistas. Porque se ven xente para asentarse, Galicia vai perder bastante maxia e frescura, pasaría de o lugar das bruxas e dos montes a un lugar máis ou menos común.\nGustoume esa última frase: Una ciudad que no se conquista, dónde tú puedes ser el conquistado.\nEstou de acordo Denís, pero so en parte.\nNon sei se vos ten pasado, pero ás veces un atópase xente de fóra máis namorada e implicada en coidar e vender Galicia cá os propios galegos.\nPor outra banda, creo que temos o inimigo en casa: a incultura, a desidia, a ignorancia, o gusto pola chapuza e o feísmo, a falta de normas ou de mecanismos reais para que se cumpran, o "ti vai facendo" co que moitos alentan todo isto... Somos nós os que destrozamos Galicia. Aquí está todo feito, o único que facía falla era adecentar, sinalar, dar a coñecer, e meter a menor cantidade posible de cemento.\nPorque á maioría dos ingleses, como a nós mesmos ou calquera outro, o que lles gusta é a autenticidade, a natureza, as paisaxes inalteradas, a historia (Rande, Drake, Verne...), a arquitectura entendida como arte, a boa cociña con produtos naturais e de calidade, ou a oportunidade dun ocio divertido pero tranquilo... en fin, todo iso que sempre estivo aí e que o anuncio xuntou tan ben. Se temos claro que a nosa riqueza está en toda esa autenticidade, Galicia será sempre Galicia (e non Salou, por exemplo), por moitas turistas que veñan.\nTamén me gustou moito a última frase. En Vigo están moi orgullosos da súa reconquista da cidade aos exércitos franceses de Napoleón. De aí iso de que "non se conquista"...\nGracias por poñer esto en época de exames ¬¬ ahora teño ganas de tirar con todo e irme para Vigo, mollar os pés á praia... :)\nE quen non?! Pero non tires aínda nada. Rema duro, que xa se albiscan os tesouros da ría! (xa queda menos para todos).\nDan ganas de ser conquistado! o vídeo dende logo que o consigue! Gustoume moito, imaxinádesvos un de toda Galicia...sería impresionante!!


Edward Snowden | Esculca\nYou are hereEdward Snowden\nAlgo moi tenebroso e inquietante debe estar a producirse no corazón neurálxico dos USA cando algunhas persoas que pertencen, coñecen e actúan desde os seus servizos de intelixencia, senten un desacougo, un espanto e un repudio moral como para denunciaren e renunciaren a seguir colaborando e amparando omnímodos métodos de facer mal dentro e fóra das súas fronteiras. A sociedade americana foi sempre propicia a xerar, a partir dos seus moi arraigados valores individualistas, como responsabilidade e valor persoais, condutas dignas de encomio pola súa destemida defensa fronte as inxustizas do poder. Mesmo é admirábel por xerar reaccións heroicas de desobediencia e confrontación co poder e a súa capacidade de represión en contextos de grave alienación colectiva. Rechama que a denuncia e a confrontación, no canto da intimidación, se produza xustamente cando algúns individuos, sen por isto poñeren en cuestión o sistema, acadan plena conciencia da esmagadora maquinaria de control que mantén un Estado, de vocación confesional ultracapitalista, ao servizo directo dos ricos, e do seu deseño imperialista do mundo.\nO caso Bradley Manning –nestes días sometido a consello de guerra, após tres anos nunha prisión militar maltratado, e cunha petición de cadea perpetua-, coas correspondentes secuelas do caso Assange –cúmprese este mes un ano do seu refuxio na embaixada de Ecuador en Londres, para librarse de ser extraditado a Suecia e de aquí aos USA-, fixo posíbel a divulgación, a nivel masivo, de documentos ilustrativos das inxerencias e intimidacións políticas e diplomáticas ás que recorren os USA en todas as partes do mundo. As filtracións de Edward Snowden revelan o control das comunicacións e das informacións, con fins mafiosos e criminais, que aplican dentro e fóra. Este mozo, que cobraba 200.000 dólares anuais, como axente da NSA, experto en informática, vén de levar a cabo a maior filtración nun organismo de intelixencia, desde hai moito tempo. El mesmo explicou que o facía porque “non quería vivir nun mundo no que se grava todo o que digo e o que fago”. Os servizos de intelixencia USA teñen, segundo a súa información, capacidade para interceptalo todo e capturar a inmensa maioría das comunicacións humanas de maneira automática e sen seleccionar obxectivos, e todo dentro da legalidade. Snowden considera “espantoso” até onde chega a súa capacidade de actuar, de forma que unha persoa, convertida no seu obxectivo, “nunca está a salvo por máis que se protexer”.\nCoñecendo todo isto, Snowden, como Manning, concluíu, a través dun proceso natural, que xa estaba ben, consolidándose na súa conciencia a idea “de que estamos facendo mal”. Desde entón, xa non puido soportar o seu servizo a un organismo de intelixencia no que, coa mesma naturalidade, se falaba de procedementos legais e “accións decisivas”, asasinatos, crimes, preferindo estes a aquelas. Todo xustificado, paradoxalmente, en nome do combate contra o “crime” a nivel internacional. O seu caso vale de ilustración. O analista de política exterior, Steve Clemons dixo escoitar unha conversa no aeroporto de Dallas da capital, Washington, entre catro homes: falaban das filtracións após asistiren a unha xunta dos servizos de intelixencia. Un deles propuña que había que facer desaparecer tanto o xornalista que as publicou como a quen revelara os documentos, neste caso, Snowden. Nunha entrevista publicada nalgúns medios europeos, este certificou que así falaban e actuaban os membros destes servizos: el fora un deles.\nCoa súa valente denuncia, Edward Snowden, como antes Manning e Assange, vén de nos alertar, con probas moi contundentes, sobre o control irrespirábel e sumamente opresivo, perigoso e autoritario dos USA sobre a súa poboación e verbo do mundo. Loxicamente este control ten consecuencias, de maior ou menor gravidade, no exterior, segundo o papel que ocupa cada pobo na xerarquía imperial, nas relacións de dependencia. Tamén, máis unha vez, desvenda a hipocrisía dos USA cando considera inimigos da democracia e criminais a todo aquel que non partilla os seus criterios e deseños, mentres practica o maior control e piratería contra todos, incluídas Rusia e China, ás que, cando convén, se cualifica de Estados autoritarios, por non se someteren incondicionalmente, en todos os casos. Porén, tamén resulta ilustrativo comprobar como a información na prensa occidental, a comezar por The Guardian, e a seguir por El País no Estado español, sobre as filtracións faise sen o menor aceno condenatorio, repulsa ou análise crítica sobre a realidade monstruosa que revela. É como se quixeren limitalo a un escándalo máis. Algo que non debe servir para alertar e incitar a opinión pública en contra de quen, de forma tan criminal e autoritaria, usa un aparato de intelixencia ao servizo da súa política, fóra de todo control democrático e público, e con incidencia en todo o mundo.\nO ton elixido pretende consolidar a idea de que este espanto nunca nos vai afectar, se non nos metemos en política ou non discrepamos activamente. Que nada ten a ver coas nosas vidas cotiás o que fagan os servizos de intelixencia, cando non convencernos de que é o prezo a pagar –teoría oficial da Casa Branca- pola protección do mundo libre occidental, en primeiro lugar, USA, dos perigos da ameaza terrorista. Mesmo podemos detectar como agora, neses mesmos medios, de forma sibilina, déixase caer que o normal é que quen as fai as pague, demostrando un aliñamento noxento coa pretensión aniquiladora, autoritaria e criminal, do Goberno dos USA. Por se non nos tiveramos decatado, o caso Manning, e agora o caso Snowden, certifican, tal e como acabou por convencerse este após esperar por unha mudanza nos servizos de intelixencia que nunca chegou, de que a política de Obama non é máis que a continuación da do seu predecesor, noutra fase e co recurso a outras lexitimidades marxinais.\nA realista conciencia de Snowden sobre as consecuencias, para el, do seu atrevemento, está en coherencia coa súa experiencia dun mundo inquietante, espantoso e autoritario. Sabe que pode ser asasinado, que pode ser capturado e ir ao cárcere, mesmo sentenciado a morte. En paradoiro descoñecido, á espera de que se lle conceda asilo político onde o solicitar, dubida que poda volver endexamais aos USA, “o meu país”, subliña. Porén, considera que o resultado da súa actuación será positivo. Móstrase xa satisfeito coa reacción cidadá, minoritaria, pero incisiva, de defensa dos dereitos que se están a reprimir coa escusa da seguridade. Non creo que a defensa da 4ª Emenda da Constitución do USA –prohibición dos rexistros sen orde xudicial- vaia abondar para acabar coas prácticas mafiosas instaladas no corazón da maquinaria de control e represión- incluída a informativa- máis poderosa do mundo. Mais axudará a que medre a conciencia sobre o feito do control e a represión interiores en USA iren ligadas a un seu papel imperial no mundo, caracterizado por un autoritarismo criminal que só provoca sufrimento, dor e miseria dentro e, por suposto, fóra. Autoritarismo criminal que goza do beneplácito, a comprensión e o apoio, velado ou aberto, segundo as ocasións, dunha Unión Europea que, polo seu servilismo, non aspira máis que a imitar o modelo.


Características rexionais - Club Can de Palleiro Características rexionais - Club Can de Palleiro\nPresenta un colo musculoso e proporcionado coa cabeza e o tronco. Debe formar un ángulo coa horizontal de 45º, a elevación é máis evidente co can en acción. A pel non forma papada.\nA pel tende a ser grosa, sen flaccidez, adherida ao corpo xa á cabeza..\nA capa (cor) é normalmente uniforme, presentando unha gran variedade dende areas, canelas, castaños, lobunos e mesmo negros; en ocasións poden presentarse exemplares con capa binaria alobada (pelos de cor amarela e, nas puntas, negra), con mestura íntima de pelos amarelos e obscuros, amarelando no colo, garganta, peito e extremidades, como sucede nos casos de exemplares desta capa (can lobo). Non son aceptables os individuos brancos ou con grandes particularidades brancas.\nO pelo é mesto e denso, máis en inverno, por ser este un animal que acostuma vivir á intemperie.


Preto do 50% dxs nenxs de Ribadeo de 4 a 14 anos participan nas escolas deportivas municipais este curso |\nHome Deportes Preto do 50% dxs nenxs de Ribadeo de 4 a 14 anos participan nas escolas deportivas municipais este curso\nRibadeo, 29 de novembro de 2021. O Concello de Ribadeo asinou hoxe os convenios cos clubs locais para o desenvolvemento das escolas deportivas municipais. Preto do 50% das nenas e dos nenos con idades comprendidas entre os 4 e os 14 anos acoden ás devanditas escolas. Son dez as modalidades que se imparten tras o parón ocasionado o pasado ano pola pandemia.\nO concelleiro de Deportes, Jorge Díaz, manifestou que “damos comezo este ano de novo ás escolas deportivas. Hai dez clubs de todos os ámbitos, pádel, natación, fútbol, baloncesto, hockey, atletismo, fútbol sala, temos un pouco de todo. Fai unhas semanas tamén nos puxemos ao día nos pagos que tíñamos pendentes de varias anualidades de diferentes subvencións tanto de eventos como competitivas. Estamos rematando o 2021 con boas expectativas xa que volven as escolas deportivas e estamos ao día tras esas débedas que tiñamos cos clubs”.\nO alcalde ribadense, Fernando Suárez, subliñou que “estamos moi orgullosos de que con todos estes clubs de diferentes especialidades, supón unha enorme diversidade e variedade de especializacións deportivas, que queremos ofrecer aos nenos e ás nenas do noso concello, entre 4 e 14 anos e durante o curso escolar darlles a posibilidade a máis de 400 rapaces e rapazas da vila e das parroquias que poden participar nalgunha destas especialidades”. E engadiu: “ao mesmo tempo, este apoio económico que nosoutros queremos levar adiante non é nada se non temos aos diferentes clubs para que poñan a cara, a súa experiencia, o seu saber facer e o agarimo para que todos os rapaces e rapazas poidan ter esta oportunidade diversa de escoller calquera destas especialidades. Así que nosoutros apoiamos economicamente, pero os cartos sen os clubs non serían nada, polo tanto animámosvos a seguir facendo así e a todos os nenos e nenas de Ribadeo para que aproveiten todo este amplo abano de posibilidades en canto a deportes”.\nO custe anual por nen@ de cada escola deportiva é de 60 euros, “de aí que isto lle supoña un déficit de 25.000 euros ao Concello de Ribadeo, xa que o custe total destas actividades para o presente curso ascende a 50.000 euros”.\nTags: Concello de Ribadeofernando suarezJorge Díaz


Os tacóns non son para covardes\nSon utilísimos. Canto máis altos e afiados, máis se imitan a coitelos. É certo que impiden correr, pero as intrépidas non o precisan. Un bo par de tacóns, e aí está unha oito ou dez centímetros máis alta para dicir velaquí estou e non tolero estupideces. Nin sequera hai por que levalos nos pés; abonda con facer coma Julia Roberts en plena alfombra vermella do Festival de Cannes, onde a organización esixe tacóns altísimos ás asistentes: detívose, quitou os zapatos, posou ante as cámaras cos Louboutin na man e subiu as escaleiras da maneira máis segura para conservar o seu bendito divismo, descalza. Un bo par de tacóns, si, señora. O mesmo que Robin Wright, que, farta de dimes e diretes vía representante, esixiu en público o mesmo soldo ca o seu compañeiro de reparto Kevin Spacey.\nXa estaba tardando a fin da panacea de que as produtoras aforren a conta dos soldos das mulleres, despois de terlles sido tan rendíbeis cada vez que subimos ás sandalias e ensinamos pantorrilla. Claro que andan desconcertados (nos cines, nos teatros, nos ministerios) porque non esperaban que os tacóns se nos subisen á cabeza. Nin imaxinaban que podemos ser fabulosas e pensar ao mesmo tempo, mesmo rebelarnos, calzadas se fai falla, porque a desigualdade non é só cousa de indumentarias e, coma Wright ou Roberts, impórtanos un pito levar tacóns se podemos afialos para non cobrar menos, non asumirmos que a nosa presenza pública se reduza á altura dos zapatos e á lonxitude das melenas, en lugar da altura do noso intelecto. Acabouse. Non somos covardes e imos armadas.


Club Xadrez Ramiro Sabell: Encontro de liga contra o Lucena A\nEncontro de liga contra o Lucena A\nEsta fin de semana obtivemos un estupendo 2-2 contra un dos nosos principais rivais da terceira division, o Lucena A. Por primeira vez, e coincidiendo co comezo do campionato do mundo de mulleres en Teherán, xogamos cun equipo mixto:\nPablo xogou con brancas contra unha defensa francesa. Este foi o momento crucial da partida:\nNesta posición as negras xogaron 15...Dxe5, comendo un peón envelenado, xa que tras 16.Dxe5 Cxe5 ven 17.Af6 ataque dobre gañando a torre... Tras outro golpe táctico máis negras abandoaron ó chegar a un final que tiñan perdido.\nBego estivo pelexando ata o final da partida, pero tivo moitas dificultades orixinadas por retrasar o enroque.\nNerea xogou con brancas unha española variante dos catro cabalos. Nesta posición hai unha táctica bonita, xogan brancas:\n9. h3! Cf6 10. Axc6 bxc6 11.Cxe5 gañando o peón central. Pero o final non puido gañar contra un rival moi preparado.\nPerdíamos 1-2, pero aínda faltaba a partida do taboleiro 2. Alberto defendía as negras contra un gambito de dama cunha prematura e3, pero el tamén cometeu un erro na apertura, nesta posición:\nAquí moveu 10...Ab7, pero era mellor 10...c5 rompendo o centro, porque tras 11.b4 xa non está a tempo de facelo. O peón da columna c quedou débil; durante a partida non soubo solucionalo e case lle custa a derrota, sobre todo ó chegar a esta posición:\nPero brancas se equivocaron xogando 35.Cf5. Se fixeran a maniobra típica de dobrar torres con 35.Tfc1 Alberto tería serios problemas. Tras un par de erros más de brancas nos que cairon dous peóns e se cambiaron torres, chegaron a un final no que negras tiñan torre, alfil e cinco peóns contra torre, cabalo e tres peóns das brancas, e que logramos gañar tras 4 horas de partida.\nPublicado por xadrezramirosabell ás 11:44\nTorneo Roda de Entroido\nII Xadrez Vivente\nCurso do CFR para mestres en Ponteareas


Satisfacción do Concello polo informe favorable de Cultura ó Plan Xeral de Ordenación Municipal | Concello de Lugo\nA Delegada de Urbanismo, María Novo, expresou hoxe a satisfacción do Concello polos informes favorables emitidos pola Consellería de Cultura respecto do PXOM e a modificación puntual do planeamento no Carme.\nNovo manifestou que tan pronto se recibiron os dous informes que son favorables cunha serie de condicións xa se comezou traballar. “Desde onte mesmo, cando se recibiron os informes no Concello, os servizos técnicos municipais e o equipo redactor” que foi convocado de urxencia xa se comezou traballar para dar resposta o antes posible ós requirimentos da Consellería de Cultura.\nOs condicionantes que lle pon Cultura ó planeamento urbanístico son de tres tipos, segundo detallou a Delegada de Urbanismo: de catalogación, como é o caso do Cuartel de San Fernando que foi declarado Ben de Interese Cultural despois da aprobación provisional do PXOM; os referidos ó Camiño de Santiago no que se incorporou o trazado seguindo as directrices da anterior Consellería de Cultura e agora pídese que se aplique a de 1997; e de normativa, neste caso Cultura pide que se faga referencia en cada caso ó articulado da lei que se aplica, algo que non se fixera por considerar que se había algún cambio na lexislación podería afectarlle ó planeamento.\nA Delegada de Urbanismo lembrou que a Consellería dispoñía da documentación desde o mes de novembro do ano pasado e explicou que unha vez que estean feitos os cambios que plantexa Cultura, o seguinte paso será a aprobación polo pleno do Concello e, posteriormente, o envío novamente á Xunta, concretamente a Urbanismo que ten a competencia de aprobalo definitivamente nun prazo de tres meses.